《寿柯运使 其一》
宋代·华镇

九十韶光才十九，高门曾是弄瑶璋。熊罴梦寐当时吉，龟鹤年龄此日长。

刘晏已知丰外计，曹参行见趣归装。更看德善流芳处，济济斑衣满画堂。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。